Frá og með 2. janúar verður hægt að ferðast um Suðurland með strætó , allt frá Reykjavík og austur á Höfn í Hornafirði . Strætó á Suðurlandi Frá og með 2. janúar verður hægt að ferðast um Suðurland með strætó , allt frá Reykjavík og austur á Höfn í Hornafirði . Suðurlandi er skipt í mismunandi gjaldsvæði og fargjöld miðast við fjölda gjaldsvæða sem farið er um . Akstur hefst á fimm nýjum leiðum í ársbyrjun ; leið 51 ( Mjódd  Hveragerði  Selfoss  Hvolsvöllur  Vík  Skaftafell  Höfn ) , leið 52 ( Reykjavík  Hveragerði  Selfoss  Hella  Hvolsvöllur  Landeyjahöfn ) , leið 71 ( Hveragerði  Þorlákshöfn  Hveragerði ) , leið 72 ( Selfoss  Borg  Laugarvatn ) og leið 73 ( Selfoss  Flúðir ) . Á sumum þessara leiða ( 72 og 73 ) þarf að bóka ferð með minnst tveggja tíma fyrirvara í síma 540 2700 og á leið 51 þarf að panta far milli Víkur og Hafnar fyrir kl. 18 daginn áður .  Við bindum miklar vonir við þetta nýja samræmda almenningssamgöngukerfi á Suðurlandi og ég skora á Sunnlendinga að nýta sér þá auknu þjónustu sem býðst með því . Enginn vafi er á því að um verulegan sparnað getur verið að ræða fyrir almenning , auk þjóðhagslegs og umhverfislegs ávinnings ,  segir Þorvarður Hjaltason , framkvæmdastjóri Samtaka sunnlenskra sveitarfélaga .